### Beslutningstema

I denne sag træffes beslutning om anvendelse af frie midler i trafiksikkerhedspuljen 2023.

### Historik

På Teknik- og Miljøudvalgets møde 15. august 2023 besluttede Teknik- og Miljøudvalget som opfølgning på handleplanen i Trafiksikkerhedsplanen for Tønder Kommune, at frigive 3,6 mio. kr. til flere mindre trafiksikkerhedsprojekter under ét samlet anlægsnr.

### Sagsfremstilling

I udvalgets beslutning om prioritering af midler til trafiksikkerhedsprojekter i 2023, var der lagt vægt på, at indsatserne rettede sig bredt ind i forhold til de besluttede fokusområder i Trafiksikkerhedsplanen. Indsatserne rettede sig mod forbedringer for lette trafikanter, skolevejsanalyser, forbedringer af kryds og hastighedsdæmpende foranstaltninger ved mindre byer. Disse indsatser er enten udført eller i gangsat.
I indsatserne var der peget på udbedring af uheldsbelastede lokaliteter, som Tønder Kommune ultimo 2023 fik statstilskud til, og derfor er disse projekter ikke som forudsat i august 2023 igangsat af midler i 2023. Den kommunale andel af udgifterne til disse projekter er financieret af [adresse]. Der er derfor ca. 1,3 mio. kr. frie midler i Trafiksikkerhedspuljen 2023.

Forvaltningen foreslår, at frie midler i anlægspuljen 2023 anvendes til at fortsætte arbejdet med at gennemføre skolevejsanalyser, og foretage mindre fysiske ændringer på lokalitationer, som blev udpeget i skolevejsanalyserne.

I 2023 er der udført skolevejsanalyser for fire skoler:
- Skoleveje i [adresse]

- Toftlund Skole

- Distriktsskolen i Løgumkloster

- Agerskov Kristne Friskole

Forvaltningen foreslår, at der i 2024 gennemføres skolevejsanalyser ved følgende skoler:

- Agerskov Skole

- Bredebro Skole

- Grundskolen i Tønder

- Jacob Henriksen i Tønder og evt. ved

- Benny Thorsen i Tønder

### Økonomi

Trafiksikkerhedspuljen 2023 blev frigivet som ét samlet beløb på 3,632 mio. kr. til trafiksikkerhedsprojekter og udmøntning af indsatser i Trafiksikkerhedsplanen.

### Indstilling Fagchefen for Plan og Udvikling indstiller,

|  |  |
| --- | --- |
| at | det besluttes, at frigivne, men ikke forbrugte midler i Trafiksikkerhedspuljen 2023 anvendes i 2024 til at fortsætte opfølgningen på Trafiksikkerhedsplanen til at udarbejde skolevejsanalyser og udføre mindre fysiske skolevejsprojekter. |

### Beslutning

Indstillingen ikke godkendt. Udvalget beslutter, at Grundskolen i Tønder skolevejsanalyseres med et rammebeløb op til 300.000 kr. i 2024. De resterende midler overføres til asfaltering af grusveje i 2024.

Skolevejsanalyserne for:

* Agerskov Skole
* [adresse]
* Marieskolen i Tønder
* Borris Paulsen i Tønder

Gennemføres i 2025.